Profesori Mašinskog fakulteta Zdravko Krivokapić, Jelena Jovanović i Aleksandar Vujović učestvovali su na transnacionalnom trodnevnom seminaru za predavače na temu preduzetništva, koji se u okviru Erasmus + Rebus projekta održao u Essenu – Njemačka. Na seminaru su učestvovali predstavnici univerziteta iz svih partnerskih zemalja (Bosna I Hercegovina, Italija, Njemačka, Austrija, Albanija, Kosovo i Rusija).

Erasmus projekat "REBUS, REady for BUSiness - Integrating and validating practical entrepreneurship skills in engineering and ICT studies" vrijednosti oko milion eura ima za cilj razvoj preduzetničkih kompetencija kod studenata tehničkih i ICT studija u zemljama zapadnog Balkana i Rusije. Projekat u trajanju od 36 mjeseci je počeo sa realizacijom 2016 godine.

Kroz REBUS projekat se nastoji razviti set inovativnih, preduzetničko orjentisanih, trening modula integrišući ih u postojeće nastavne planove i programe. Projekat će u završnoj fazi uspostaviti sistem za validaciju razvijenih preduzetničkih kompetencija, koji će studentima omogućiti sticanje odgovarajućih sertifikata.

Detaljnije informacije o projektu se mogu naći na sajtu: http://www.rebusproject.net/